Os **elementos ricos en adenilato-uridilato** ou **elementos ricos en AU** (ou **ARE**s, do inglés *AU-rich elements*) son secuencias de ARN que se encontran nas rexións 3' UTR de moitos ARN mensaxeiros que codifican protooncoxenes, factores de transcrición nuclear, e citocinas. Os elementos ricos en AU son un dos determinantes máis comúns da estabilidade do ARN en células de mamíferos.

Un elemento ricos en AU defínese como unha rexión dun ARNm con abundancia das bases adenina e uridina. Xeralmente marcan o ADN para a degradación.
A degradación do ARN dirixida polos elementos ricos en AU está influenciada por moitos factores exóxenos, como a presenza de ésteres forbol, ionóforos de calcio, citocinas, e inhibidores da transcrición. Estas observacións suxiren que os elementos ricos en AU xogan un papel crítico na regulación da transcrición xénica durante o crecemento celular e diferenciación, e a resposta inmunitaria.

Os elementos ricos en AU divídense en tres clases con diferentes secuencias. A mellor caracterizada é a dos elementos ricos en AU que teñen unha secuencia central de AUUUA dentro de secuencias ricas en U (por exemplo WWWU(AUUUA)UUUW, onde W é A ou U). Isto encóntrase dentro dunha secuencia de 50-150 bases, e a miúdo se requiren repeticións da secuencia central AUUUA para que funcionen.

Varias proteínas (por exemplo, HuA, HuB, HuC, HuD e HuR) únense a estes elementos e estabilizan o ARNm mentres que outras (AUF1, TTP, BRF1, TIA-1, TIAR, e KSRP) destabilízano; os miARNs poden tamén unirse a algúns deles. A proteína HuD (tamén chamada ELAVL4) únese aos elementos ricos en AU, aumentando a vida media dos ARNm que teñen estes elementos nas neuronas durante o desenvolvemento e plasticidade do cerebro.

AREsite é unha base de datos para os xenes que conteñen elementos ricos en AU ou AREs que foi desenvolvida recentemente co obxectivo de fornecer información sobre a caracterización bioinformática detallada de elementos ricos en AU.

Notas
-----

1. 1 2 3  Chen, Chyi-Ying A.; Shyu, Ann-Bin (1995). "AU-rich elements: characterization and importance in mRNA degradation". *Trends In Biochemical Science* **20** (11): 465–470. PMID 8578590. doi:10.1016/S0968-0004(00)89102-1.
2. ↑  C Barreau, L Paillard and H B Osborne (2006). "AU-rich elements and associated factors: are there unifying principles?". *Nucleic Acids Res* **33** (22): 7138–7150. PMC 1325018. PMID 16391004. doi:10.1093/nar/gki1012.
3. ↑  Shaw G, Kamen R (1986). "A conserved AU sequence from the 3' untranslated region of GM-CSF mRNA mediates selective mRNA degradation". *Cell* **46** (5): 659–67. PMID 3488815. doi:10.1016/0092-8674(86)90341-7.
4. ↑  Federico Bolognani and Nora Perrone-Bizzozero (2008). "RNA-protein interactions and control of mRNA stability in neurons". *J Neurosci Res* **86** (3): 481–489. PMID 17853436. doi:10.1002/jnr.21473.
5. ↑  Nora Perrone-Bizzozero and Federico Bolognani (2002). "Role of HuD and other RNA-binding proteins in neural development and plasticity". *J Neurosci Res* **68** (2): 121–126. PMID 11948657. doi:10.1002/jnr.10175.
6. ↑  Gruber AR, Fallmann J, Kratochvill F, Kovarik P, Hofacker IL (2011). "AREsite: a database for the comprehensive investigation of AU-rich elements". *Nucleic Acids Res* **39** (Database issue): D66–9. PMC 3013810. PMID 21071424. doi:10.1093/nar/gkq990.

Véxase tamén
------------

### Ligazóns externas

* Original publication discovering AU-rich elements[*Ligazón morta*]
* mRNA Translational blockade by AU-rich elements
* Brief introduction to mRNA regulatory elements
* ARED: AU-rich element database
* Transterm page for AU-Rich Element
* AREsite: An online resource for the analysis of AREs

|  |  |
| --- | --- |
| Control de autoridades | 
* Wd: Q4654967
* MAG: 185622968

 |

|  |  |
| --- | --- |
| Identificadores | 
* MeSH: D063307
* MeSH: G02.111.570.080.689.687.061
* UMLS: C3494461

 |